
Naslov: EkoAlt Vindol odprl galerijo
Napoved za voditelja:

Zavod EkoAlt Vindol, ki je bil ustanovljen kot neprofitna organizacija z osnovnim namenom pomagati ljudem v stiski, bodisi duševni ali telesni in deluje na Drenskem rebru nad Lesičnim sredi Kozjanskega, je zdaj odprl še svojo prvo prodajno galerijo, ki so jo poimenovali  Art Center Vindol. In to v Podčetrtku, saj želijo svojo dejavnost in izdelke čimbolj približati ljudem. Člani zavoda z lastnim delom in trudom tako zbirajo sredstva za dobrodelne namene, izobražujejo in ustvarjajo dodatno vrednost predvsem v duhovnem smislu.
T- Iz Podčetrtka GORAN ROVAN /
X- Snemalec in montažer Tomi Naglič /
Ekološko alternativni center Vindol je v Podčetrtku odprl prodajno galerijo, v kateri ponujajo izdelke svojih članov, tako risbe in slike kot ročno izdelane stvaritve iz gline.

T- NEVENKA MULEJ /
X- direktorica Art Center Vindol /

»Ustvarjajo člani našega zavoda. Se pravi to smo vsi ljudje dobre volje, ki poleg svojih rednih služb želimo narediti še neki več, dat neki več. Odločili smo se za glino in glino uporabljamo tako v zdravilstvu kot tudi v naših izdelkih. Pretežno pa želimo opozorit, poudarit, naj se glina in glineni izdelki zopet nazaj uporabljajo, tako kot so se uporabljali nekoč.«
Zavod EkoAlt Vindol je izpeljal že vrsto projektov, tudi v sodelovanju s Kozjanskim parkom, kjer njihovo dejavnost zelo podpirajo.
T- IVO TROŠT /
X- direktor Kozjanskega parka /
»Lončarstvo je bilo na Kozjanskem že od nekdaj zelo razvito, seveda predvsem za uporabno umetnost in dejavnost, ampak tudi takšna ljudska, umetniška obrt v današnjem času je z naše strani zelo pohvalna.«
Center planetarne sinergije kot se tudi imenuje Vindol pa goji predvsem humanitarnost. Ves izkupiček od tečajev in prodanih izdelkov namreč namenijo za svojo dejavnost in pomoči potrebnim.
T- NEVENKA MULEJ /
X- direktorica EkoAlt Vindol /
»Mi šolame otroke tako doma in v tujini in pa vedno zbiramo sredstva za točno določene projekte.«
Tako bodo tudi del izkupička od prodaje izdelkov na dan odprtja galerije namenili društvu Debra.

